Trupmenos


Tikslas – Piešdami nurodytas trupmenas, įtvirtins apie jas savo žinias ir supratimą, bei kūrybiškai pažvelgs į juos supančią erdvę.


Uždaviniai:
a) Per užduoties atlikimą įtvirtinti mokinių žinias apie trupmenas.
b) Perteikiant trupmenas ant plytelių ugdys kūrybiškumą.
c) Stebint ir aptariant klasės draugų darbus, mokysis vertinimo ir įsivertinimo. 

Kompetencijos: Skaitmeninė,  pažinimo, kūrybiškumo.

Pasiekimų sritys ir pasiekimai:
Naudodamasis netiesiogiai teikiama pagalba paprastais atvejais nustato panašumą ar skirtumą, įžvelgia ir taiko analogijas, konstruoja elementų sekas, grupuoja objektus pagal  požymius.
Tinkamai atlieka paprasčiausias mokymo(si) turinyje numatytas matematines procedūras.
Naudodamasis netiesiogiai teikiama pagalba, įsivertina mokymosi rezultatus.

Priemonės: paruošti trupmenų šablonai, spalvotos kreidelės. 

1. Mokymo(si) veikla 

Mokytojas parenka tinkamą miesto šaligatvį (svarbu atkreipti dėmesį į mokinių skaičių). Kiekvienam mokiniui paruošia bent po dviejų spalvų kreideles.
Svarbu, kad mokytojas nurodytų  kiekvienam vaikui jo vietas šaligatvio erdvėje.
[bookmark: _GoBack]Tada mokiniams išdalinamos užduočių kortelės (jų pavyzdžiai yra prisegti, bet galima ir savo pasidaryti, labai priklauso nuo klasės lygio ir individualių mokinių gebėjimų).
Mokiniai trupmenas kortelėje, pavaizduoja  ant šaligatvio plytelių. Mokytojas gali pasiūlyti naudoti įvairius raštus ar piešinius, svarbu, kad būtų pavaizduota trupmena, kaip ir kortelėje.
Kai visi mokiniai pabaigia savo darbus, kortelės padedamos prie  plytelių, o mokytojas su mokiniais apžiūri piešinius ir aptaria ar tiksliai pavaizduota trupmena, ką reikėtų pataisyti. Visi kartu nutariate, kam pavyko geriausiai. 
Jeigu dar liko laiko, siūlau pamoką užbaigti nusipiešus ,,Klasių“ žaidimą.

2. Mokymo(si) rezultatų įvertinimas 
· Tikslumas pavaizduojant trupmenas;
· Kūrybiškumas;

3. Patarimai, kas padeda pasiekti rezultato:
· Pasirinkti tinkamą vietą, kad erdvės užtektų visiems mokiniams.
· Sudaryti sąlygas vaikams pasitaisyti, jeigu pirmą kartą nepavyko tinkamai pavaizduoti.

